El Sudafrica el xe el paese pi a sud de ‘lAfrica. La costa la va dal Mozanbico a est – bagnà da l’Osèano Indian-, a la Namibia a ovest – bagnà da l’Oceano Atlantico. I do oceani i se congiunge al Cao Agulhas, chel xe anca el ponto pi a sud del continente. El Cao de Bona Speranza, a sud de Sità del Cao, nol xe el punto pi meridionale, come tanti i crede. El xe el ponto pi a sud ovest de l’Africa. El interno del paexe el xe dominà da altopiani, montagne e pochi corsi d’aqua. El Sudafrica el fa parte de l’Africa meridionale co Botswana, Lesotho, Namibia, Mozanbico, Zinbabwe e Swaziland. Il paese el ga n'area de 1 221 037 km² e el confina co Botswana , l'enclave del Lesotho , el Mozanbico , la Namibia , el Swaziland e el Zimbabwe . La costa la xe longa 2 500 km. Le xe sudafricane le ìzołe del Principe Edoardo, a 2 000 km a sud de Sità del Cao. El territorio del Sudafrica el xe caraterizà da na granda varietà de climi, paesagi, e ecosistemi. Se pol dividare el paexe in tre rejoni: i altopiani, le montagne e la costa. I altopiani i cuerze quasi tuto el teritorio del paexe. I se divide en: - El veld la prateria che la pol esare savana o montana ; - El Karoo, altopiano desertico. I altopiani centrali i xe separà da la costa da le cadene montagnoze de i Drakensberg do se cata el ponto pi alto del Sudafrica e dal Great Rift . El fiume pi longo el xe l’Orange e el lago pi grande el Chrissie. El clima el xe vario. En prevalenza se cata on clima semi-arido, co poca piova. So la costa atlantica ghe xe on clima mediteraneo, el Karoo el xe arido, la zona del veld la ol esare arida, ma ghe anca la prateria erbosa, co piova e picoli corsi d’aqua. En tel Sudafrica se cata oro, carbon, manganese, nickel, stagno, uranio, diamanti, platino, gas naturale, fero, cromo, antimonio, vanadio, fosfati.